ከምኡ ዝብል እምነት ኣለኒ። ቅድሚኡ ብስልኪ ተዘራሪብና ንፈልጥ ኢና። 'ሜሴጅ' (ናይ ጽሑፍ መልእኽቲ ብቴሌፎን) እውን ሰዲደሎም እፈልጥ እየ። ቅድሚኡ ብዝነበሩ ካልኦት ጉዳያት ማለተይ እዩ። ቅድሚኡ ብቴሌፎን ናይ ጽሑፍ መልእኽቲ ክሰደሎም ከለኹ 'ኣብ ኣኼባ እየ' ዝብል መልሲ ይህቡኒ ነይሮም። ቴሌፎን ደዊለ መን ምዃነይ ብምልላይ፡ 'ዜና ይሰርሕ ስለዘለኹ ከዘራርቦም ደልየ' ክብሎም ከለኹ ይኹን ናይ ጽሑፍ መልእኽቲ ክሰደሎም ከለኹ መልሲ ስለዝህቡኒ፡ ይፈልጡኒ እዮም ዝብል ሓሳብ ኣለኒ። ዘይክፈልጡኒ'ውን ይኽእሉ እዮም፡ ርግጸኛ ኣይኮንኩን። ሽዑ ኣብቲ ናይ ክልል ኣምሓራ ክስተት ዘዘራረቡኺ ንሶም በዓሎም ምዃኖም ግን ዋላ ሓደ ጥርጣረ ኣይሓደረክን?
